Berrueco

Berrueco ye un municipio aragonés de lo Campo de Daroca (Zaragoza). La suya población yera de   habitants, en una superficie de 19,5 km² y con una densidat de población de  hab./km².

 Cheografía 
250px|thumb|right|Envista cheneral.
Ye situau en una suau costera entre la laguna de Gallocanta y un cabezo a on trobamos las torres de l'antigo Castil de Berrueco u Castelpedrés.

 Toponimia 
250px|thumb|Cuarcita armoricana aflorando en Berrueco y crebada en bloques poligonals.
Lo primer nombre que tenió estió Castiel Pedrés / Castel Pedrés / Castil Pedrés, toponimo que cambió ta Castel Berrueco / Castil Berrueco en lo sieglo XV, pa simplificar-se en Berrueco en lo sieglo XVII.

La primera mención d'este lugar ye en lo texto d'adchudicación de decimas y primicias de 1205 por part de Remón de Castrocol y figura como Castielpedres u Castelpedres.

Dica 1414 en toz los textos medievals figura con variants d'estos toponimos. Por eixemplo en lo "libro de la manifestación d'el Morabetín de las aldeyas de la Comunidat de Daroca" (1373) s'escribe Castiel Pedrés.

En castellano medieval la sal petrés yera a sal chema y presenta sufixo -és, David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. sufixo que deriva de lo latín -ENSIS, y ye indicador de chentilicios y habitadors de diferents medios. Por eixemplo LUTENSIS significa "que habita lo buro", PISCINENSIS significa "piscinero". Pedrés se puet interpretar a partir de lo latín PETRENSIS ("que ye en a piedra", "que habita en a piedra"). En consecuencia Castiel Pedrés significaría cualquecosa como "castiello en las piedras", "castiello en las penyas", "castiello en lo tormacal".

En 1442 ya figura como Castilberueco, en un documento que reculle un conflicto entre Daroca y las suyas aldeyas. En 1454 dos documentos recullius por un notario darocano contrimuestran que Castilberrueco corresponde a l'anterior Castilpedrés:

Cuan se constituye a sobrecullida de Daroca lo nombre ye Castelberrueco. En lo fogache de 1495 s'escribe Castelberrueco. En lo libro de João Batista Labanha Itinerario del Reyno de Aragón (1610-1611) s'escribe Castelberrueco, pero se sinyala en lo mapa como Berrueco. Seguntes Antonio Ubieto Arteta esta localidat se diz Castelberrueco dica 1646 y simplament Berrueco dende 1713.

L'apelativo toponimico berrueco fa referencia a la traza en que la meteorización fisica afecta las cuarcitas de lo suyo termin en forma de catens u tormos, dependendo de la mida, de formas poligonals de forma pareixida a los caos graniticos, (que en castellano se dicen precisament Berrocales). "Berrueco" y "berrocal" son palabras usadas en luengas iberorromanicas y que se consideran d'orichen celta.

 Microtoponimos 
250px|thumb|Envista de la sierra de Penya Alta dezaga de Berrueco con Los Poyatos a la dreita, despartius de la resta de la sierra por lo collau Poyatos. 
Se conoixe una serie de microtoponimos documentals de la Edat Meya tardana por textos de 1490: La Boteosa, Los Pozuelos, La Canyadilla Fonda, Carrera Castellar, loma Llana, loma Allendes, Los Majuelos, carrera La Losilla, Los Villares, La Molatilla, Las Madrigueras, fuent de Gonçalvo, La Hoya Gómez, El Lomazo, Enebralejo de Val de Ariento, camino de Castexón, canyada el Serrano, carrera Gallocanta, La hoya Pero Molina, collado El Juncarejo, La Ubacuela, Ombría el Poço, carrera de Tornos, carrera La Fuent, Las Longuillas, Fondón del Aldea, carrera Castellar, El Pozo, El Navaxo, El Varridillo, La Uba, La Riba, el regaxo, Los Pedregales, Las Pontezillas, El Castellejo, La Cequya, Canyada el Serrano, La Losilla, Los Villares ,El Castellar, Loma Lana, Las del Castellano, Foya Gomez, El Carrascal, Val d'Ariento, Foyanto, La Fuent, La Çaquez, El Pozo y La Corona. David Pardillos Martín: Berrueco (Castilpedrés/Castilberrueco) en la Baja Edad Media. Publicau en: Studium: Revista de humanidades, ISSN 1137-8417, Nº 14, 2008, pp. 147-179.

En microtoponimia actual se puede trobar toponimos relacionaus con los anteriors: las lomas Botiosas, Los Pozuelos, Carracanyadilla, Castellar, Castillares, Castillón, loma Llana, cerro de la Silla, Los Villares, Concejo Villares, Carralaloma, Hoya Gómez, Madriguera, Lomazo, barranco Valdaliento, Fuente Gonzalvo, Fuente (de) Gonzálvez, arroyo Fuente Gonzálvez, Longuillas, Navajo, ribazuela, Los Pedregales, cerro del Castillejo, Canyaserrano, barranco de la Sacuez y paso de la Sacuez.

Atros microtoponimos actuals son: Aliagares, Ainzano, Los Arbellones, Azafranar, Los Arenales, La Cantera, Castillón, Fuente de la Cerrada, Cornejales, La Corona, Costera, Costerón, Costillares, La Cruceta, El Escorial, barranco Gargamello, Gralachea, los Lagunazos, loma Lindes, loma Liendres, Manzanera, La Marieta, cerro Mediano, La Noguera, loma Parda, Los Paretanyos, Los Paretazos, Pedrizas, Pedriza d'el Prado, Fuente Povaya, Los Poyatos, collado Poyatos, Ramblares, El Rubial, El Setar, Travesadas, barranco Trascastillo, El Ustalejo, barranco del Vergal, paso de Villarrubio y Viso.

 Historia 
Berrueco feba part de la comunidat d'aldeyas de la Comunidat de Daroca. Yera en la seixma de Gallocanta por estar en la part occidental a on se troba la cuenca endorreica.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         1 Total                 1
 Alcaldes 
 Lista d'alcaldes Lechislatura Nombre Partiu politico1979–1983Miguel Ballestín RodrigoPSOE1983–1987 Ballestin Rodrigo, Miguel PSOE1987–1991 Ballestin Gimeno, Javier PSOE1991–1995 Ballestin Gimeno, Javier PSOE1995–1999 Ballestin Gimeno, Javier PSOE1999–2003 Ballestin Gimeno, Javier PSOE2003–2007 María Del Carmen Ballestín Gimeno PSOE2007–2011  2011–2015María Carmen Ballestín Gimeno PSOE2015–2019María Carmen Ballestín GimenoPSOE2019–20232023–2027 Maria Carmen Ballestin Gimeno  Consulta el listado de alcaldes que han sido proclamados en Aragón en Heraldo de Aragón. Aragón Existe

 Puestos d'intrés 
Laguna de Gallocanta.
Restas de lo castiello.
Ilesia de l'Asumpción.

 Fiestas 
Santa Inés, 21 de chinero.
Virchen d'el Buen Acuerdo, mayo.
Virchen de l'Asumpción, 15 d'agosto.

 Bibliografía 
 Agustín Gil Domingo: La historia de Calamocha a través de la Historia (I). Xiloca 30.
   Luis Alberto Majarena Gonzalvo: El libro bermejo del archivo colegial de Daroca. Centro de Estudios Darocenses. Colección Documentos para la Historia de Daroca y su Comunidad. 1989.
 David Pardillos Martín: Berrueco (Castilpedrés/Castilberrueco) en la Baja Edad Media: datos para su historia, en Studium: Revista de humanidades, Nº 14, 2008, pags. 147-179.

 Referencias 

 Vinclos externos 

*